28/11/2014 | Administración LocalMunicipal
Santiso
Aprobación bases que rexerán a convocatoria pública de axudas ao estudo para os cursos académicos 2008/2009, 2009/2010, 2010/2011 e 2011/2012, en réxime de concorrencia competitiva

O Pleno Municipal, en sesión celebrada en data 12 de novembro de 2014, aprobou as seguintes bases, o cal se fai público para xeral coñecemento: O obxecto das presentes bases é regular a concesión de axudas ao estudo para os cursos académicos 2008/2009, 2009/2010, 2010/2011 e 2011/2012, en réxime de concorrencia competitiva. A concesión destas axudas imputarase á aplicación orzamentaria 321/48900 por importe máximo total de 9.655, sendo condición necesaria para que se poidan conceder as axudas que se aprobe definitivamente o expediente de modificación de créditos nº 16/2014 por transferencia entre distintas áreas de gasto, no caso de que non se aprobe non se poderían conceder axudas perdendo os solicitantes o dereito a elas. O importe estimado de cada axuda será de 245 €, mais no suposto de que o número de solcitudes presentadas e aprobadas por cumprir cos requisitos establecidos nestas bases e ter dereito a subvención, supoña que o importe máximo consignado (9.655) é insuficiente para atender a todas elas polo importe individual indicado (245€), este será reducido a fin de poder concedelas todas dentro do límite orzamentario sinalado. Poderán solicitar estas axudas os representantes legais dos alumnos de 5º- 6º de Primaria e 1º - 2º da ESO matriculados durante os cursos académicos 2008/2009, 2009/2010, 2010/2011 e 2011/2012 en centros docentes sostidos con fondos públicos que estivesen empadroados durante o periodo do correspondente curso académico no Concello de Santiso e que obtivesen unha nota media igual ou superior a 7. Non poderán ser beneficiarios da axuda aqueles que xa a obtivesen para o curso académico que refiran na solicitude. Os beneficiarios non poderán estar incursos en prohibición para recibir subvencións e deberán estar ao corrente das súas obrigas tributarias e coa seguridade social. Tales circunstancias serán acreditadas mediante declaración responsable.1) Os solicitantes cumprimentarán o modelo de solicitude, que poderán atopar nas oficinas xerais do Concello, e presentarano acompañado dos seguintes documentos: - Fotocopia compulsada do DNI do solicitante e do alumno. - Fotocopia compulsada do libro de familia. - Volante de empadroamento no Concello de Santiso que acredite a condición esixida na base 2ª. - Certificado do centro docente onde estea escolarizado o alumno no que se especifique a nota media obtida por este. - Número de conta corrente bancaria onde se efectuará o ingreso. - Declaración responsqable de estar ao corrente das súas obrigas tribuatrias e coa seguridade social e de non estar incurso en prohibición para ser beneficiario de subvencións.2) Naquelas solicitudes nas que se observe a falta de documentación para a súa valoración, será solicitada por escrito ao interesado para que no prazo máximo de 10 días dende a recepción da comunicación, presente a documentación solicitada. Se transcurrido ese prazo non se presentara, procederase ao arquivo do expediente.3) O prazo de presentación de solicitudes será de 15 dias naturais dende a publicación das presentes bases no Boletín Oficial da provincia da Coruña. Son órganos competentes para a instrucción e para a resolución do procedemento o alcalde o pleno da Corporación, respectivamente. A valoración das solicitudes realizarase por unha comisión integrada por un técnico do Concello, o titular da intervención e dous concelleiros. Os criterios a ter en conta e que deberán concorrer en todos os solicitantes para cada un dos cursos académicos obxecto da convocatoria, serán os indicados na base segunda: alumnos de 5º- 6º de Primaria e 1º - 2º da ESO matriculados durante os cursos académicos 2008/2009, 2009/2010, 2010/2011 e 2011/2012 en centros docentes sostidos con fondos públicos que estivesen empadroados durante o periodo do correspondente curso académico no Concello de Santiso e que obtivesen unha nota media igual ou superior a 7. A comisión de valoración emitirá un informe de valoración. O órgano instructor será o que emita a proposta de resolución motivada, sendo o pleno o competente para resolver a convocatoria. O prazo máximo para resolver será de tres meses contados dende o día seguinte da conclusión do prazo establecido na convocatoria. O silencio da Administración terá carácter desestimatorio. A axuda quedará xustificada mediante a acreditación do cumprimento dos requisitos para ser beneficiario, esto é mediante a presentación dos documentos a que se refire a base 3º no punto 1º: - Volante de empadroamento no Concello de Santiso que acredite a condición esixida na base 2ª. - Certificado do centro docente onde estea escolarizado o alumno no que se especifique a nota media obtida por este. Calquera falsidade que se detecte dará lugar ao non recoñecemento da axuda ou, no caso de habela percibido xa, á devolución da mesma cos intereses legais correspondentes, independentemente das responsabilidades administrativas, civís ou penais que se puidesen esixir. Para o non regulado nestas bases estarase ao disposto na Lei 38/2003, de 17 de novembro, Xeral de Subvencións.>> Santiso, 18 de novembro de 2014. A alcaldesa en funcións Asdo.: Mª Carmen Curros Mendoza